Diari Oficial de la Generalitat Valenciana


Sumari del DOGV 5025, del 10-06-2005 (2005/6542)

RESOLUCIÓ de 25 de maig de 2005, de la Direcció General d'Ensenyament, per la qual es donen instruccions per a la tramitació de l'exempció de valencià.
-------------------------------------------------------------------------------------------------------------------------------------------------------

### Dades del document

Número de DOGV
:   5025

Data del DOGV
:   10-06-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/6542


Data del document
:   25-05-2005

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * centre d'ensenyament
    * alumne
    * personal docent
    * ensenyament públic
    * legislació

RESOLUCIÓ de 25 de maig de 2005, de la Direcció General d'Ensenyament, per la qual es donen instruccions per a la tramitació de l'exempció de valencià. [2005/X6542]
  
L'Orde d'1 de setembre de 1984, desplega el Decret 79/1984, de 30-7-84, sobre aplicació de la Llei 4/1983 d'Ús i Ensenyament del valencià en l'àmbit de l'ensenyament no universitari de la Comunitat Valenciana (DOGV de 25 de setembre).
  
La Resolució de 24 de maig de 1993 desplega l'Orde d'1 de setembre de 1984 i regula el procediment per a l'exempció de l'ensenyament del valencià dels alumnes dels nivells no obligatoris residents en poblacions de predomini lingüístic castellà (DOGV d'1 de juliol).
  
L'Orde de 14 de desembre de 1993, de la Conselleria d'Educació i Ciència, modifica l'Orde d'1 de setembre de 1984, pel que fa a la competència en la resolució de les exempcions (DOGV de 10 de gener de 1994).
  
L'Orde de 9 de juliol de 1999, de la Conselleria de Cultura, Educació i Ciència, ordena, organitza i dicta instruccions per a l'aplicació de les ensenyances de Batxillerat LOGSE en règim nocturn (DOGV de 6 d'agost).
  
L'Orde de 3 de maig de 2000, de la Conselleria de Cultura, Educació i Ciència, regula l'organització i el funcionament del Batxillerat LOGSE a distància a la Comunitat Valenciana (DOGV de 19 de maig).
  
L'Orde de 21 de juliol de 2000 de la Conselleria de Cultura i Educació, dicta instruccions en matèria d'ordenació acadèmica i organització de l'activitat docent dels centres autoritzats per a implantar ensenyances de Batxillerat (LOGSE) en règim diürn (DOGV de 5 de setembre).
  
L'Orde de 18 de juny de 2002 (DOGV de 22 de juliol) de la Conselleria de Cultura i Educació, per la qual es modifiquen parcialment les órdens de 17 de gener de 1995 (DOGV d'1 de març); la de 10 de maig de 1995 (DOGV de 19 de juny); la de 7 d'octubre de 1998 (DOGV de 29 d'octubre); la de 14 de juliol de 1999 (DOGV de 5 d'agost de 1999); la de 9 de juliol de 1999 (DOGV de 6 d'agost); la de 3 de maig del 2000 (DOGV de 19 de maig); i la de 21 de juliol de 2000 (DOGV de 5 de setembre).
  
Es considera oportú dictar unes instruccions que faciliten i regulen amb claredat el procés de sol·licitud d'exempció d'avaluació de la matèria de valencià i la seua tramitació, així com el procés de sol·licitud d'exempció de la matèria de valencià i la seua tramitació, i donar la difusió oportuna per a coneixement de les persones que pogueren estar interessades i dels centres educatius.
  
A tal efecte la Direcció General d'Ensenyament resolc dictar les següents instruccions.
  
Instruccions de la Direcció General d'Ensenyament, per a la tramitació de les exempcions de la matèria de Valencià als centres ubicats a municipis de predomini lingüístic valencià.
  
El procediment d'exempció d'avaluació del Valencià està regulat per l'Ordre d'1 de setembre de 1984, per la qual es desplega el Decret 79/1984, de 30.07.84, sobre aplicació de la Llei 4/1983, d'Ús i Ensenyament del Valencià, en l'àmbit de l'ensenyament no universitari de la Comunitat Valenciana (DOGV núm. 191, de 25.09.84).
  
A l'efecte de facilitar la sol·licitud i la tramitació de l'exempció de l'avaluació de la matèria de Valencià, la Direccin General d'Ensenyament dicta les instruccions següents:
  
I. Instruccions de la Direcció General d'Ensenyament per a la tramitació de les exempcions de la matèria de Valencià als centres ubicats en municipis de predomini lingüístic valencià segons l'article 35 de la Llei d'Ús i Ensenyament del Valencià
  
U. Situacions previstes per la normativa
  
Segons l'Orde d'1 de setembre de 1984, l'alumnat resident a les poblacions que figuren al títol cinqué de la Llei 4/1983, de predomini lingüístic valencià i que assistisca a centres d'estos territoris, podrà sol·licitar l'exempció de l'avaluació de la matèria de Valencià en les situacions següents:
  
1. Residència temporal
  
Els alumnes residents a les poblacions relacionades al títol cinqué de la Llei 4/1983, de predomini lingüístic valencià, i que assistisquen a centres d'estos territoris, podran ser declarats exempts de l'ensenyament de la matèria de valencià, però amb l'obligació d'assistir a classe, si acrediten que residixen temporalment a la Comunitat Valenciana.
  
Esta residència temporal s'entendrà com un període cronològic no superior a dos anys, o dos cursos acadèmics, per la qual cosa un alumne podrà ser declarat exempt de l'ensenyament de la matèria del valencià durant dos cursos acadèmics consecutius, sense possibilitat que esta exempció siga prorrogada. Cal tenir present, però, que esta exempció s'haurà de sol·licitar per a cada curs escolar.
  
2. Incorporació tardana al sistema educatiu valencià.
  
Els alumnes incorporats tardanament al sistema educatiu de la Comunitat Valenciana, als quals no se'ls puga aplicar el criteri de resident temporal, podran quedar exempts de l'avaluació de la matèria de valencià en el primer curs de la seua incorporació.
  
En tots dos casos l'alumnat no està exempt de l'aprenentatge, només de l'avaluació final si hi ha resolució favorable. Esta exempció de l'avaluació té per objectiu facilitar a l'alumnat l'aprenentatge del valencià en el termini més breu possible, cosa que no s'aconseguirà si no assistix a les classes. Per això, l'alumnat que sol·licite l'exempció per estos motius haurà d'assistir obligatòriament a les classes de l'assignatura des del primer dia, i el professorat li haurà de realitzar una adaptació curricular de la matèria tant en el curs o cursos en què se li atorgue l'exempció, com en els següents si fóra necessari. Així mateix, és recomanable que este alumnat assistisca a les classes de reforç de valencià que puga organitzar el centre.
  
3. No obstant això, cal tenir en compte altres consideracions:
  
a) Els alumnes procedents dels territoris relacionats en la Llei 4/1983 de predomini lingüístic castellà que assistisquen a centres docents ubicats als territoris de predomini lingüístic valencià, s'atendran al criteri de territorialitat acadèmica del centre respecte a l'aprenentatge del valencià i, en conseqüència, no podran ser declarats exempts de l'avaluació de la matèria de Valencià.
  
b) L'alumnat que sol·licite l'exempció de l'avaluació de la matèria de Valencià per residència temporal haurà de tenir en compte que, cas que al tercer any decidisca seguir els seus estudis a la Comunitat Valenciana, serà avaluat d'esta matèria, tot tractant que supere els objectius d'aprenentatge del curs en què es trobe matriculat en aquell moment.
  
c) L'alumnat que sol·licita l'exempció de l'avaluació de Valencià per incorporació tardana al sistema educatiu haurà de tenir en compte que en el cas de sol·licitar l'exempció l'any següent per residència temporal es complirien els dos anys consecutius que indica la normativa. És per això que en el cas que decidisca seguir els seus estudis a la Comunitat Valenciana un tercer any o més, haurà de cursar la matèria de Valencià i ser-ne avaluat.
  
Dos. Procediment per a la sol·licitud
  
1. Informació prèvia a la formalització de la sol·licitud
  
Abans de la formalització de la sol·licitud, el centre educatiu ha d'informar a l'alumnat que vulga exercir este dret, o als seus pares o tutors legals quan este siga menor d'edat, sobre els aspectes següents:
  
a) La cooficialitat del castellà i el valencià en la Comunitat Valenciana.
  
b) Els objetius referits en els decrets que establixen el currículum de les diferents etapes educatives pel que fa al coneixement del valencià i el castellà.
  
c) El programa o programes d'educació bilingüe que aplica el centre i la llengua vehicular en què s'impartix cadascuna de les matèries i les mesures previstes al Disseny Particular del Programa o Programes d'Educació Bilingüe per a atendre l'alumnat que necessita una atenció específica per a suplir la seua baixa competència en alguna de les llengües oficials.
  
d) El procediment per a efectuar de manera correcta la sol·licitud de l'exempció de l'avaluació de la matèria de Valencià.
  
e) L'exempció sols estarà atorgada quan el director general d'Ensenyament dicte una resolució favorable.
  
f) L'assistència a classe és obligatòria.
  
g) A la documentació d'avaluació (actes, butlletins de notes, etc.) no es podrà consignar l'exempció mentre no hi haja resolució favorable.
  
h) La possibilitat que té de renunciar a la sol·licitud d'exempció d'avaluació de la matèria de Valencià i el procediment que hauria de seguir.
  
i) La incorporació el curs següent a l'avaluació de l'aprenentatge de la matèria de valencià i el nivell de coneixements que serà exigit en el curs en què haja de ser avaluat.
  
2. Presentació de la sol·licitud per part de la persona interessada
  
El pare, mare o tutor legal de l'alumne/a, o este mateix si és major d'edat, que vulga sol·licitar l'exempció d'avaluació de la matèria de Valencià, presentarà al centre una sol·licitud (Annex I) en el mateix moment de la formalització de la matrícula. La persona interessada haurà de seguir les instruccions contingudes a l'imprés de sol·licitud. A esta sol·licitud, que haurà de ser correctament emplenada, datada i firmada, s'haurà d'adjuntar la documentació que s'indica a continuació.
  
3. Documentació que caldrà adjuntar necessàriament a la sol·licitud per part de la persona interessada
  
a) En tots els casos caldrà adjuntar:
  
- Fotocòpia, confrontada amb l'original, del DNI de la persona que firma la sol·licitud i de l'alumne/a (en el cas d'estrangers, passaport o NIE). El Reial Decret 1.245/1985, de 17 de juliol (BOE núm. 179, de 27 de juliol), pel qual es modifica i completa la normativa reguladora del document nacional d'identitat, en concret el Decret 196/1976, de 6 de febrer (BOE núm. 38, de 13 de febrer), pel qual es regula el document nacional d'identitat, en la seua Disposició Addicional Quarta especifica: ?les indicades Oficines ?Oficines Públiques, incloses en l'àmbit d'aplicació de la Llei de Procediment Administratiu- no admetran la presentació o exhibició de documents nacionals d'identitat caducats, (...)?.
  
- Certificat d'empadronament expedit per l'ajuntament corresponent, que haurà de ser actual i original, on apareguen tant qui subscriu com l'alumne o alumna, la data d'alta en el padró i el lloc de procedència.
  
- Cas que la sol·licitud siga firmada pel tutor o per la tutora legal s'haurà d'adjuntar còpia confrontada del document que ho acredite.
  
- Si els cognoms del pare o de la mare que firma la sol·licitud no coincidixen amb els de l'alumne o alumna, s'haurà de presentar la documentació, original o còpia confrontada, que acredite que és pare o mare de l'alumne o alumna.
  
- Fotocòpia confrontada del Llibre d'Escolaritat complet des de l'inici de l'escolarització fins a l'últim curs que haja estudiat, i este haurà de ser, necessàriament, el mateix nivell o l'immediat anterior al que se sol·licita l'exempció.
  
- En el cas d'alumnat estranger matriculat en nivells d'escolarització obligatòria que no haja realitzat mai estudis a l'Estat espanyol: Escrit on conste la sol·licitud d'obertura del Llibre d'Escolaritat.
  
- En el cas d'alumnat estranger matriculat en nivells d'escolarització postobligatòria: Fotocòpia confrontada de la convalidació d'estudis per l'Alta Inspecció Educativa o fotocòpia confrontada del volant per a la inscripció condicional en centres docents o en exàmens oficials.
  
- Qualsevol altre document que la persona interessada considere escaient.
  
b) Per als casos de residència temporal caldrà adjuntar, també:
  
- Certificat de l'empresa o de l'administració Civil o Militar de la qual depenga el pare/mare o tutor/a legal de l'alumne/a, o este si és major d'edat, que acredite la residència temporal amb una data concreta de final de l'activitat laboral al·legada a la Comunitat Valenciana.
  
- Qualsevol altre document que la persona interessada considere oportú per demostrar la residència temporal en esta comunitat.
  
- De manera preceptiva en els cas de la sol·licitud per segon any de residència temporal, caldrà adjuntar també un informe del professor tutor per a l'alumnat d'Educació Primària, i del Cap del Departament de Valencià per als d'Educació Secundària Obligatòria i Batxillerat, amb el vistiplau, en tots els casos, del director del centre. Els informes que s'elaboren seguiran l'esquema previst a l'Annex II.
  
4. Confrontació de documents adjunts a la sol·licitud d'exempció
  
Si la persona interessada vol entregar un document no original, s'admetrà sempre que siga confrontat amb l'original.
  
a) Als centres públics, la confrontació es farà en la Secretaria del centre. Al segell de confrontar ha de constar clarament:
  
- que es tracta d'una còpia de l'original,
  
- nom del centre que confronta, i
  
- nom i cognoms, DNI, data i firma del funcionari que confronta.
  
b) Als centres escolars privats i privats concertats, la persona encarregada de l'admissió de la documentació en el centre serà qui efectue la confrontació de la documentació no original que acompanye la sol·licitud d'exempció. Al segell de confrontar ha de constar clarament:
  
- que es tracta d'una còpia de l'original,
  
- nom del centre que confronta, i
  
- nom i cognoms, DNI, data i firma de qui confronta.
  
Tres. Tramitació de la sol·licitud d'exempció per part del centre
  
1. Tramitació ordinària
  
La sol·licitud es presentarà quan es formalitze la corresponent inscripció al centre, a través d'una instància dirigida al director del centre (Annex I).
  
La sol·licitud es farà per triplicat, l'original per a l'administració, una còpia per al centre, que s'haurà d'incorporar a l'expedient de l'alumne/a, i un altre exemplar que quedarà en poder de l'interessat/da com a prova de presentació. El centre segellarà els tres exemplars. En el segell ha de constar el número d'entrada individualitzat i la data completa de presentació de la sol·licitud.
  
La persona interessada haurà de seguir les instruccions compresses en l'imprés de sol·licitud.
  
El centre observarà el correcte i complet emplenament de la sol·licitud per part de la persona interessada, la seua legibilitat, i haurà de parar especial atenció a la data i la firma, que hi hauran de constar de manera obligatòria.
  
La direcció del centre remetrà al Servici d'Ensenyaments en Valencià de la Direcció General d'Ensenyament, abans del dia 1 d'octubre de cada any, la documentació següent:
  
a) Una relació nominal, ordenada alfabèticament i per cursos, dels alumnes que hagen sol·licitat l'exempció, impresa en paper i en suport informàtic, generada des de l'opció del menú del Programa de Gestió de Centres: Alumnes >> Matrícula >> Matriculació >> Convalidació-Exempció, o Alumnes >> Matrícula >> Revalidació-Exempció.
  
b) La relació d'alumnes anirà acompanyada de les sol·licituds i la documentació corresponent a cadascun d'ells, ordenades alfabèticament i per cursos.
  
Cas que s'haguera presentat alguna sol·licitud sense adjuntar cap tipus de documentació o esta documentació estiguera incompleta, el centre no retindrà la sol·licitud, sinó que haurà de remetre-la dins del termini establit, ja que és la Conselleria de Cultura, Educació i Esport l'encarregada de demanar a l'interessat que subsane esta deficiència.
  
2. Tramitació extraordinària
  
Per al cas d'alumnat matriculat després d'iniciat el curs, així com en el de trasllat de matrícula, es procedirà de la manera que s'indica a continuació, perquè l'exempció s'atorga per nivell, curs acadèmic i centre educatiu:
  
- La sol·licitud de la persona interessada s'haurà de presentar, en el moment de la formalització de la matrícula, al director del centre, el qual la remetrà al Servici d'Ensenyaments en Valencià de la Direcció General d'Ensenyament en els deu dies següents a la incorporació de l'alumne/a al nou centre.
  
- S'adjuntarà, a més de la documentació indicada a l'apartat 2.3 d'estes instruccions, un certificat del Secretari del centre en què s'especifique la data de la incorporació de l'alumnat al centre (Annex III).
  
- La resta de la gestió serà l'establida en l'apartat 3.1 d'estes instruccions.
  
D'altra banda, si havent efectuat la matrícula en el període ordinari, alguna persona interessada vol presentar fora de termini la sol·licitud d'exempció (Annex I), la Direcció del centre la remetrà al Servici d'Ensenyaments en Valencià de la Direcció General d'Ensenyament en els deu dies següents a la presentació d'esta sol·licitud, junt al certificat de matrícula (Annex III), però informarà a l'interessat que la seua presentació és extemporània.
  
Quatre. Renúncia a la sol·licitud d'exempció
  
Tots aquells pares, mares o tutors legals, o l'alumnat major d'edat, que hagen sol·licitat l'exempció d'avaluació de la matèria de Valencià, podran renunciar a la seua sol·licitud a través del model d'instància de renúncia (Annex IV), on conste la data i la firma de la persona interessada, que s'haurà de presentar al centre per triplicat, l'original per a l'administració, una còpia per al centre, que s'haurà d'incorporar a l'expedient de l'alumne/a, i un altre exemplar que quedarà en poder de la persona interessada. El centre segellarà els tres exemplars. En el segell ha de constar el número d'entrada individualitzat i la data completa de presentació de la sol·licitud. La Direcció del centre l'haurà de remetre al Servici d'Ensenyaments en Valencià de la Direcció General d'Ensenyament en els deu dies següents a la seua presentació.
  
Cinc. Baixes d'alumnes que hagen sol·licitat l'exempció
  
Una vegada iniciat el curs, la Direcció del centre, seguint l'Annex V, notificarà al Servici d'Ensenyaments en Valencià de la Direcció General d'Ensenyaments tots aquells alumnes que, havent sol·licitat l'exempció d'avaluació de la matèria de Valencià en el seu moment, hagen causat baixa al centre. La notificació es farà en els deu dies següents a esta circumstància. A més a més, s'haurà d'incorporar una còpia d'esta notificació a l'expedient de l'alumne/a.
  
Sis. Alumnat que canvia de centre
  
Tot aquell alumnat que canvie de centre durant un mateix curs acadèmic i haguera sol·licitat l'exempció, haurà de tornar-la a demanar quan es matricule al nou centre, perquè esta s'atorga per curs acadèmic, centre i nivell educatiu. El centre seguirà les indicacions de l'apartat 3.2 ?Tramitació extraordinària?.
  
Set. Alumnat que canvia de nivell en el mateix curs acadèmic
  
En el cas d'alumnat que canvie de nivell acadèmic dins el mateix centre durant el mateix curs i haguera sol·licitat l'exempció, cal que el centre envie un certificat del Secretari on conste esta circumstància, acompanyada de la documentació que ho avale, al Servici d'Ensenyaments en Valencià de la Direcció General d'Ensenyament. A més, en el mateix moment, s'haurà de retornar la notificació original de la resolució de la sol·licitud d'exempció. L'enviament s'haurà d'efectuar en els deu dies següents d'efectuat el canvi de nivell acadèmic.
  
Huit. Informació a l'interessat
  
A la part posterior de cada instància de sol·licitud d'exempció d'avaluació de la matèria de Valencià (Annex I) s'inclou la informació relativa al termini de què disposa l'administració per a resoldre la sol·licitud i l'efecte del silenci administratiu. Com bé s'hi indica, este termini es paralitza quan l'administració sol·licita a l'interessat que esmene o complete la seua petició d'exempció.
  
Este termini que té l'administració per a resoldre començarà a comptabilitzar-se quan tinga entrada la instància en el registre del Servici d'Ensenyaments en Valencià de la Direcció General d'Ensenyament de la Conselleria de Cultura, Educació i Esport i no en el centre educatiu, per ser este servici l'òrgan competent per a la tramitació del procediment.
  
L'efecte que produirà el silenci administratiu, si transcorreguera el termini sense que s'hagués dictat i notificat la resolució corresponent, serà estimatori de la sol·licitud.
  
Nou. Resolució de les exempcions
  
Correspon al director general d'Ensenyament la resolució de les sol·licituds d'exempció d'avaluació de la matèria de Valencià. Per tant, l'alumnat que l'haja sol·licitada no la tindrà atorgada mentre no li siga notificada en resolució favorable.
  
La Direcció General d'Ensenyament comunicarà la resolució a les direccions territorials de Cultura, Educació i Esport corresponents, perquè la notifiquen en triple exemplar a la Direcció del centre: un exemplar per a l'interessat/da, un altre per a l'expedient acadèmic i un altre per al llibre d'escolaritat.
  
II. Instruccions de la Direcció General d'Ensenyament, per a la tramitació de les exempcions de la matèria de Valencià als centres ubicats en municipis de predomini lingüístic castellà segons l'article 36 de la Llei d'Ús i Ensenyament del Valencià
  
Educació Primària
  
Deu. Procediment per a la sol·licitud per part de la persona interessada
  
1. Informació prèvia a la formalització de la sol·licitud
  
Abans de la formalització de la sol·licitud, el centre educatiu ha d'informar a l'alumnat que vulga exercir este dret, o als seus pares o tutors legals quan este siga menor d'edat, sobre els aspectes següents:
  
a) La cooficialitat del castellà i el valencià en la Comunitat Valenciana.
  
b) Els objetius referits en els decrets que establixen el currículum de les diferents etapes educatives pel que fa al coneixement del valencià i el castellà.
  
c) Si fora el cas, el programa o programes d'educació bilingüe que aplica el centre i la llengua vehicular en què s'impartix cadascuna de les matèries i les mesures previstes al Disseny Particular del Programa o Programes d'Educació Bilingüe per a atendre l'alumnat que necessita una atenció específica per a suplir la seua baixa competència en alguna de les llengües oficials.
  
d) El procediment per a efectuar de manera correcta la sol·licitud de l'exempció de la matèria de Valencià.
  
e) La possibilitat que té de renunciar a la sol·licitud d'exempció de la matèria de Valencià i el procediment que hauria de seguir.
  
2. Presentació de la sol·licitud
  
El pare, mare o tutor legal de l'alumne/a, que vulga sol·licitar l'exempció de la matèria de Valencià, presentarà al director del centre una sol·licitud (Annex VI) en el mateix moment de la formalització de la matrícula de cada curs escolar. La persona interessada haurà de seguir les instruccions contingudes a l'imprés de sol·licitud. A esta sol·licitud, que haurà d'estar correctament emplenada, datada i firmada, s'haurà d'adjuntar la documentació que s'indica a continuació.
  
3. Documentació que caldrà adjuntar necessàriament a la sol·licitud per part de la persona interessada
  
- Fotocòpia, confrontada amb l'original, del DNI en vigor de la persona que firma la sol·licitud (en el cas d'estrangers, el NIE o passaport). El Reial Decret 1245/1985, de 17 de juliol (BOE núm. 179, de 27 de juliol), pel qual es modifica i completa la normativa reguladora del document nacional d'identitat, en concret el Decret 196/1976, de 6 de febrer (BOE núm. 38, de 13 de febrer), pel qual es regula el document nacional d'identitat, en la seua disposició addicional quarta especifica: ?les indicades Oficines ?Oficines Públiques, incloses en l'àmbit d'aplicació de la Llei de Procediment Administratiu- no admetran la presentació o exhibició de documents nacionals d'identitat caducats, (...)?.
  
- Quan la residència familiar habitual siga diferent de la que figura en el DNI (o NIE), o este estiga caducat, caldrà adjuntar el certificat d'empadronament expedit per l'ajuntament corresponent, que haurà de ser actual i original, on apareguen tant qui subscriu com l'alumne o alumna.
  
- Cas que la sol·licitud siga firmada pel tutor o per la tutora legal s'haurà d'adjuntar còpia confrontada del document que ho acredite.
  
- Si els cognoms del pare o de la mare que firma la sol·licitud no coincidixen amb els de l'alumne o alumna, s'haurà de presentar la documentació, original o còpia confrontada, que acredite si és pare o mare de l'alumne o alumna.
  
- Qualsevol altre document que l'interessat/da considere escaient.
  
4. Confrontació de documents adjunts a la sol·licitud d'exempció
  
Si la persona interessada vol entregar un document no original, s'admetrà sempre que siga confrontat amb l'original.
  
a) Als centres públics, la confrontació es farà en la Secretaria del centre. Al segell de confrontar ha de constar clarament:
  
- que es tracta d'una còpia de l'original,
  
- nom del centre que confronta, i
  
- nom i cognoms, DNI, data i firma del funcionari que confronta.
  
b) Als centres escolars privats i privats concertats, la persona encarregada de l'admissió de la documentació en el centre serà qui efectue la confrontació de la documentació no original que acompanye la sol·licitud d'exempció. Al segell de confrontar ha de constar clarament:
  
- que es tracta d'una còpia de l'original,
  
- nom del centre que confronta, i
  
- nom i cognoms, DNI, data i firma de qui confronta.
  
Onze. Tramitació de la sol·licitud d'exempció per part del centre
  
1.Tramitació ordinària
  
La sol·licitud es presentarà quan es formalitze la corresponent inscripció al centre, a través d'una instància dirigida al director del centre (segons Annex VI).
  
La sol·licitud es farà per triplicat, l'original per a l'administració, una còpia per al centre, que s'haurà d'incorporar a l'expedient de l'alumne/a, i un altre exemplar que quedarà en poder de l'interessat, com a prova de presentació. El centre segellarà els tres exemplars. Al segell d'entrada haurà de constar el número d'entrada individualitzat i la data completa de presentació de la sol·licitud.
  
La Direcció del centre remetrà a la Direcció Territorial corresponent, abans de l'1 d'octubre de cada any, la documentació següent:
  
- Una relació nominal, ordenada alfabèticament i per cursos, dels alumnes que hagen sol·licitat l'exempció, impresa en paper i en suport informàtic, generada des de l'opció del menú del Programa de Gestió de Centres: Alumnes >> Matrícula >> Matriculació >> Convalidació - Exempció, o Alumnes >> Matrícula >> Revalidació - Exempció.
  
- La relació d'alumnes anirà acompanyada de les sol·licituds, ordenades alfabèticament i per cursos.
  
2. Tramitació extraordinària
  
En el cas d'alumnat matriculat després d'iniciat el curs, així com en el de trasllat de matrícula, es procedirà de la manera que s'indica a continuació, perquè l'exempció s'atorga per nivell i curs acadèmic i centre educatiu:
  
- La sol·licitud de la persona interessada s'haurà de presentar en el moment de la formalització de la matrícula al director del centre, el qual la remetrà a la Direcció Territorial corresponent en els deu dies següents a la incorporació de l'alumne/a al nou centre.
  
- S'adjuntarà un certificat del Secretari del centre en què s'especifique la data de la incorporació de l'alumne/a al centre, segons el model de l'Annex VII.
  
Dotze. Renúncia a la sol·licitud d'exempció
  
Tots aquells pares, mares o tutors legals, que hagen sol·licitat l'exempció de la matèria de Valencià, podran renunciar a la seua sol·licitud a través del model d'instància de renúncia (Annex VIII), on conste la data i la firma de la persona interessada, que s'haurà de presentar al centre per triplicat, l'original per a l'administració, una còpia per al centre, que s'haurà d'incorporar a l'expedient de l'alumne/a, i un altre exemplar que quedarà en poder de la persona interessada. El centre segellarà els tres exemplars. En el segell ha de constar el número d'entrada individualitzat i la data completa de presentació de la sol·licitud. La Direcció del centre haurà de remetre la renúncia a la Direcció Territorial de Cultura, Educació i Esport corresponent en els deu dies següents a la seua presentació per què en tinga constància.
  
Tretze. Baixes d'alumnes que hagen sol·licitat l'exempció
  
Una vegada iniciat el curs, la Direcció del centre, seguint l'Annex IX, notificarà a la Direcció Territorial de Cultura, Educació i Esport corresponent tots aquells alumnes que, havent sol·licitat l'exempció d'avaluació de la matèria de Valencià en el seu moment, hagen causat baixa al centre. La notificació es farà en els deu dies següents a esta circumstància. A més a més, s'haurà d'incorporar una còpia d'esta notificació a l'expedient de l'alumne/a.
  
Catorze. Alumnat que canvia de centre
  
Tot aquell alumnat que canvie de centre durant un mateix curs acadèmic i haguera sol·licitat l'exempció, haurà de tornar-la a demanar quan es matricule al nou centre, perquè esta s'atorga per curs acadèmic, centre i nivell educatiu. El centre seguirà les indicacions de l'apartat 11.2 ?Tramitació extraordinària?.
  
Quinze. Alumnat que canvia de nivell en el mateix curs acadèmic
  
En el cas d'alumnat que canvie de nivell acadèmic dins el mateix centre durant el mateix curs i haguera sol·licitat l'exempció, cal que el centre envie un certificat del Secretari on conste esta circumstància a Direcció Territorial de Cultura, Educació i Esport corresponent, per a què en tinga coneixement. L'enviament s'haurà de realitzar en els deu dies següents d'efectuat el canvi de nivell acadèmic.
  
Setze. El model A (Annex I)
  
Esta instància, per a incorporació tardana al sistema educatiu, servix per a l'alumnat que estudia en un centre de població de predomini castellanoparlant però residix en una població de predomini valencianoparlant i que, a més, és el seu primer curs acadèmic en el sistema educatiu valencià. Per tant, este model no és per a l'alumnat que s'incorpora tardanament al curs, sinó per a aquell que s'incorpora tardanament al sistema educatiu de la Comunitat Valenciana.
  
En este cas, el centre haurà de seguir el procediment marcat per a centres ubicats en municipis declarats de predomini lingüístic valencià segons l'art. 35 de la Llei d'Ús i Ensenyament del Valencià.
  
Educació Secundària
  
Dèsset. Procediment per a la sol·licitud per part de la persona interessada
  
1. Informació prèvia a la formalització de la sol·licitud
  
Abans de la formalització de la sol·licitud, el centre educatiu ha d'informar a l'alumnat que vulga exercir este dret, o als seus pares o tutors legals quan este siga menor d'edat, sobre els aspectes següents:
  
a) La cooficialitat del castellà i el valencià en la Comunitat Valenciana.
  
b) Els objetius referits en els decrets que establixen el currículum de les diferents etapes educatives pel que fa al coneixement del valencià i el castellà.
  
c) Si fora el cas, el programa o programes d'educació bilingüe que aplica el centre i la llengua vehicular en què s'impartix cadascuna de les matèries i les mesures previstes al Disseny Particular del Programa o Programes d'Educació Bilingüe per a atendre l'alumnat que necessita una atenció específica per a suplir la seua baixa competència en alguna de les llengües oficials.
  
d) El procediment per a efectuar de manera correcta la sol·licitud de l'exempció de l'avaluació de la matèria de Valencià.
  
e) L'exempció sols estarà atorgada quan el director general d'Ensenyament dicte una resolució favorable.
  
f) A la documentació d'avaluació (actes, butlletins de notes, etc.) no es podrà consignar l'exempció mentre no hi haja resolució favorable.
  
g) La possibilitat que té de renunciar a la sol·licitud d'exempció d'avaluació de la matèria de Valencià i el procediment que hauria de seguir.
  
2. Presentació de la sol·licitud
  
El pare, mare o tutor legal de l'alumne/a, o este mateix si és major d'edat, que vulga sol·licitar l'exempció de la matèria de Valencià, presentarà al centre una sol·licitud (Annex X) en el mateix moment de la formalització de la matrícula de cada curs escolar. La persona interessada haurà de seguir les instruccions contingudes a l'imprés de sol·licitud. A esta sol·licitud, que haurà d'estar correctament emplenada, datada i firmada, s'haurà d'adjuntar la documentació que s'indica a continuació.
  
3. Documentació que caldrà adjuntar necessàriament a la sol·licitud per part de la persona interessada
  
- Fotocòpia, confrontada amb l'original, del DNI en vigor de la persona que firma la sol·licitud (en el cas d'estrangers, el NIE o passaport). El Reial Decret 1.245/1985, de 17 de juliol (BOE núm. 179, de 27 de juliol), pel qual es modifica i completa la normativa reguladora del document nacional d'identitat, en concret el Decret 196/1976, de 6 de febrer (BOE núm. 38, de 13 de febrer), pel qual es regula el document nacional d'identitat, en la seua Disposició Addicional Quarta especifica: ?les indicades Oficines ?Oficines Públiques, incloses en l'àmbit d'aplicació de la Llei de Procediment Administratiu- no admetran la presentació o exhibició de documents nacionals d'identitat caducats, (...)?.
  
- Quan la residència familiar habitual siga diferent de la que figura en el DNI (o NIE), o este estiga caducat, caldrà adjuntar el certificat d'empadronament expedit per l'ajuntament corresponent, que haurà de ser actual i original, on apareguen tant qui subscriu com l'alumne o alumna.
  
- Cas que la sol·licitud siga firmada pel tutor o per la tutora legal s'haurà d'adjuntar còpia confrontada del document que ho acredite.
  
- Si els cognoms del pare o de la mare que firma la sol·licitud no coincidixen amb els de l'alumne o alumna, s'haurà de presentar la documentació, original o còpia confrontada, que acredite si és pare o mare de l'alumne o alumna.
  
- Qualsevol altre document que l'interessat/da considere escaient.
  
4. Confrontació de documents adjunts a la sol·licitud d'exempció
  
Si la persona interessada vol entregar un document no original, s'admetrà sempre que siga confrontat amb l'original.
  
a) Als centres públics, la confrontació es farà en la Secretaria del centre. Al segell de confrontar ha de constar clarament:
  
- que es tracta d'una còpia de l'original,
  
- nom del centre que confronta, i
  
- nom i cognoms, DNI, data i firma del funcionari que confronta.
  
b) Als centres escolars privats i privats concertats, la persona encarregada de l'admissió de la documentació en el centre serà qui efectue la confrontació de la documentació no original que acompanye la sol·licitud d'exempció. Al segell de confrontar ha de constar clarament:
  
- que es tracta d'una còpia de l'original,
  
- nom del centre que confronta, i
  
- nom i cognoms, DNI, data i firma de qui confronta.
  
Dihuit. Tramitació de la sol·licitud d'exempció per part del centre
  
1. Tramitació ordinària
  
La sol·licitud es realitzarà quan es formalitze la corresponent inscripció al centre, a través d'una instància dirigida al director del Centre (Annex X).
  
La sol·licitud es farà per triplicat, l'original per a l'administració, una còpia per al Centre, que s'haurà d'incorporar a l'expedient de l'alumne/a, i un altre exemplar que quedarà en poder de l'interessat, com a prova de presentació. El centre segellarà els tres exemplars. Al segell d'entrada haurà de constar el número d'entrada individualitzat i la data completa de presentació de la sol·licitud.
  
La direcció del centre remetrà a la Direcció General d'Ensenyament, abans de l'1 d'octubre de cada any, la documentació següent:
  
- Una relació nominal, ordenada alfabèticament i per cursos, dels alumnes que hagen sol·licitat l'exempció, impresa en paper i en suport informàtic, generada des de l'opció del menú del Programa de Gestió de Centres: Alumnes >> Matrícula >> Matriculació >> Convalidació - Exempcions, o Alumnes >> Matrícula >> Revalidació - Exempció.
  
- La relació d'alumnes anirà acompanyada de les sol·licituds i la documentació corresponent a cadascun d'ells, ordenades alfabèticament i per cursos.
  
Cas que s'haguera presentat alguna sol·licitud sense adjuntar cap tipus de documentació o esta documentació estiguera incompleta, el centre no retindrà la sol·licitud, sinó que haurà de remetre-la dins del termini establit, ja que és la Conselleria de Cultura, Educació i Esport l'encarregada de demanar a l'interessat que subsane esta deficiència.
  
2. Tramitació extraordinària
  
En el cas d'alumnat matriculat després d'iniciat el curs, així com en el de trasllat de matrícula, es procedirà de la manera que s'indica a continuació, perquè l'exempció s'atorga per nivell i curs acadèmic i centre educatiu:
  
- La sol·licitud de la persona interessada s'haurà de presentar, en el moment de la formalització de la matrícula, al director del centre, que la remetrà a la Direcció General d'Ensenyament en els deu dies següents a la incorporació de l'alumne/a al nou centre.
  
- S'adjuntarà, a més de la documentació indicada a l'apartat 17.3 d'estes instruccions, un certificat del Secretari del centre (Annex III) en què s'especifique la data de la incorporació de l'alumne/a al centre.
  
- La resta de la gestió serà l'establida en l'apartat 18.1 d'estes instruccions.
  
D'altra banda, si havent efectuat la matrícula en el període ordinari, alguna persona interessada vol presentar fora de termini la sol·licitud d'exempció (Annex X), la Direcció del centre la remetrà al Servici d'Ensenyaments en Valencià de la Direcció General d'Ensenyament, en els deu dies següents a la presentació d'esta sol·licitud, junt al certificat de matrícula (Annex III), però informarà a l'interessat que la seua presentació és extemporània.
  
Dènou. Renúncia a la sol·licitud d'exempció
  
Tots aquells pares, mares o tutors legals, o l'alumnat major d'edat, que hagen sol·licitat l'exempció de la matèria de Valencià, podran renunciar a la seua sol·licitud a través del model d'instància de renúncia (Annex XI), on conste la data i la firma de la persona interessada, que s'haurà de presentar al centre per triplicat, l'original per a l'administració, una còpia per al centre, que s'haurà d'incorporar a l'expedient de l'alumne/a, i un altre exemplar que quedarà en poder de la persona interessada. El centre segellarà els tres exemplars. En el segell ha de constar el número d'entrada individualitzat i la data completa de presentació de la sol·licitud. La Direcció del centre l'haurà de remetre al Servici d'Ensenyaments en Valencià de la Direcció General d'Ensenyament en els deu dies següents a la seua presentació.
  
Vint. Baixes d'alumnes que hagen sol·licitat l'exempció
  
Una vegada iniciat el curs, la Direcció del centre, seguint l'Annex XII, notificarà al Servici d'Ensenyaments en Valencià de la Direcció General d'Ensenyament tots aquells alumnes que, havent sol·licitat l'exempció d'avaluació de la matèria de Valencià en el seu moment, hagen causat baixa al centre. La notificació es farà en els deu dies següents a esta circumstància. A més a més, s'haurà d'incorporar una còpia d'esta notificació a l'expedient de l'alumne/a.
  
Vint-i-u. Alumnat que canvia de centre
  
Tot aquell alumnat que canvie de centre durant un mateix curs acadèmic i haguera sol·licitat l'exempció, haurà de tornar-la a demanar quan es matricule al nou centre, perquè esta s'atorga per curs acadèmic, centre i nivell educatiu. El centre seguirà les indicacions de l'apartat 18.2 ?Tramitació extraordinària?.
  
Vint-i-dos. Alumnat que canvia de nivell en el mateix curs acadèmic
  
En el cas d'alumnat que canvie de nivell acadèmic dins el mateix centre durant el mateix curs i haguera sol·licitat l'exempció, cal que el centre envie un certificat del Secretari on conste esta circumstància i remeta la certificació original, acompanyada de la documentació que ho avale, al Servici d'Ensenyaments en Valencià de la Direcció General d'Ensenyament. A més, en el mateix moment, s'haurà de retornar la notificació original de la resolució de la sol·licitud d'exempció. L'enviament s'haurà d'efectuar en els deu dies següents d'efectuat el canvi de nivell acadèmic.
  
Vint-i-tres. El model A. (Annex I)
  
Esta instància (Annex I), per a incorporació tardana al sistema educatiu, servix per a l'alumnat que estudia en un centre de població de predomini castellanoparlant però residix en població de predomini valencianoparlant i que, a més, és el seu primer curs acadèmic en el sistema educatiu valencià. Per tant, este model no és per a l'alumnat que s'incorpora tardanament al curs, sinó per a aquell que s'incorpora tardanament al sistema educatiu de la Comunitat Valenciana.
  
En este cas, el centre haurà de seguir el procediment marcat per a centres ubicats en municipis de predomini lingüístic valencià.
  
Vint-i-quatre. Informació als interessants
  
A la part posterior de cada instància de sol·licitud d'exempció de la matèria de Valencià (Annex X) s'inclou la informació relativa al termini que disposa l'administració per a resoldre la sol·licitud i l'efecte del silenci administratiu. Com bé s'hi indica, este termini es paralitza quan l'administració sol·licita a l'interessat que esmene o complete la seua petició d'exempció.
  
Este termini que té l'administració per a resoldre començarà a comptabilitzar-se quan tinga entrada la instància en el registre del Servici d'Ensenyaments en Valencià de la Direcció General d'Ensenyament i no en el centre educatiu, per ser este l'òrgan competent per a la tramitació del procediment.
  
L'efecte que produirà el silenci administratiu, si transcorreguera el termini sense que s'haguera dictat i notificat la resolució corresponent, serà estimatori de la sol·licitud.
  
Vint-i-cinc. Resolució de les exempcions
  
Correspon al director general d'Ensenyament la resolució de les sol·licituds d'exempció de la matèria de Valencià. Per tant, l'alumnat que l'haja sol·licitada no la tindrà atorgada mentre no li siga notificada en resolució favorable.
  
La Direcció General d'Ensenyament comunicarà la resolució a les direccions territorials de Cultura, Educació i Esport corresponents, perquè la notifiquen en triple exemplar a la Direcció del centre: un exemplar per a l'interessat/la interessada, un altre per a l'expedient acadèmic i un altre per al llibre d'escolaritat.
  
DISPOSICIONS FINALS
  
Primera
  
La present resolució entrarà en vigor l'endemà de la publicació en el Diari Oficial de la Generalitat Valenciana.
  
Segona
  
Contra la present resolució, que no posa fi a la via administrativa, les persones interessades podran interposar recurs d'alçada davant el secretari autonòmic d'Educació en el termini d'un mes a comptar des de l'endemà de la seua publicació en el Diari Oficial de la Generalitat Valenciana, de conformitat amb el que disposen els articles 107, 114 i 115 de la Llei 30/1992, de Règim Jurídic de les Administracions Públiques i del Procediment Administratiu Comú.